12. ฐานะการเงินและผลการดำเนินงาน

(1) งบการเงิน

(ก) สรุปรายงานการสอบบัญชี

สรุปรายงานของผู้สอบบัญชี ปี 2544

ผู้สอบบัญชี ไม่สามารถแสดงความเห็นต่องบการเงินรวมของบริษัท เอ็ม ดี เอ็กซ์ จำกัด (มหาชน)
และบริษัทย่อย และงบการเงินเฉพาะบริษัท เอ็ม ดี เอ็กซ์ จำกัด (มหาชน) สำหรับปี สิ้นสุดวันที่
31 ธันวาคม 2544 ได้ เนื่องจากเหตุการณ์ดังต่อไปนี้

งบการเงินรวมของบริษัท เอ็ม ดี เอ็กซ์ จำกัด (มหาชน) และบริษัทย่อย
และงบการเงินเฉพาะบริษัท เอ็ม ดี เอ็กซ์ จำกัด (มหาชน) สิ้นสุด ณ วันที่ 31 ธันวาคม 2543
มีผลขาดทุนจากการดำเนินงาน มีหนี้สินหมุนเวียนสูงกว่าสินทรัพย์หมุนเวียน
และมีหนี้สินรวมสูงกว่าสินทรัพย์รวม แสดงว่าบริษัทมีความไม่แน่นอนที่เป็นสาระสำคัญมาก
ซึ่งเป็นเหตุให้เกิดข้อสงสัยอย่างมากเกี่ยวกับความสามารถในการดำเนินงานต่อเนื่องของบริษัท

งบการเงินของบริษัทย่อย 4 แห่ง ที่นำมารวมในงบการเงินรวม
ถูกจัดทำขึ้นภายใต้หลักการดำเนินงาน ต่อเนื่อง
เนื่องจากบริษัทดังกล่าวประสบผลขาดทุนจากการดำเนินงานและมีผลขาดทุนสะสมเป็นจำนวนมาก

บริษัทฯ มีความไม่แน่นอนเกี่ยวกับผลขาดทุนอัตราแลกเปลี่ยนที่เกิดจากสัญญาแลกเปลี่ยนเงินตรา
และยังไม่ได้ตั้งสำรองเผื่อหนี้สินที่อาจเกิดขึ้น

บริษัทฯ
ยังมีความไม่แน่นอนเกี่ยวกับข้อพิพาททางกฎหมายในการถูกฟ้องร้องคดีแพ่งเกี่ยวกับการผิดนัดชำระคืนหนี้สิน
ด้วยจำนวนทุนทรัพย์ที่ถูกฟ้องร้องรวมเป็นจำนวน 1,659.53 ล้านบาท
ซึ่งเนื่องจากยังไม่ทราบข้อยุติของคดี บริษัทฯ จึงยังไม่ได้บันทึกค่าเสียหายที่อาจเกิดขึ้นในงบการเงิน

งบการเงินของบริษัทร่วมแห่งหนึ่งที่นำมาบันทึกบัญชีเงินลงทุนตามวิธีส่วนได้เสีย
ได้ผ่านการตรวจสอบโดยผู้สอบบัญชีรับอนุญาตอื่น
และงบกำไรขาดทุนของบริษัทร่วมในต่างประเทศแห่งหนึ่งที่นำมาบันทึกบัญชีเงินลงทุนตามวิธีส่วนได้เสีย
ได้ผ่านการตรวจสอบโดยผู้สอบบัญชีรับอนุญาตอื่น และเงินลงทุนในบริษัทร่วมอีกแห่งหนึ่ง
ยังไม่ได้บันทึกเงินลงทุนตามวิธีส่วนได้เสีย เนื่องจากบริษัทร่วมดังกล่าวยังไม่ได้ปิดงบการเงิน

สรุปรายงานของผู้สอบบัญชี ปี 2545

ผู้สอบบัญชี ไม่สามารถแสดงความเห็นต่องบการเงินรวมของบริษัท เอ็ม ดี เอ็กซ์ จำกัด (มหาชน)
และบริษัทย่อย และงบการเงินเฉพาะบริษัท เอ็ม ดี เอ็กซ์ จำกัด (มหาชน) สำหรับปี สิ้นสุดวันที่
31 ธันวาคม 2545 ได้ เนื่องจากเหตุการณ์ดังต่อไปนี้

งบการเงินรวมของบริษัท เอ็ม ดี เอ็กซ์ จำกัด (มหาชน) และบริษัทย่อย
และงบการเงินเฉพาะบริษัท เอ็ม ดี เอ็กซ์ จำกัด (มหาชน) สำหรับปี สิ้นสุดวันที่ 31 ธันวาคม
2545 มีผลขาดทุนจากการดำเนินงาน มีหนี้สินหมุนเวียนสูงกว่าสินทรัพย์หมุนเวียน
และมีหนี้สินรวมสูงกว่าสินทรัพย์รวม นอกจากนี้ บริษัทฯ
ยังประสบปัญหาสภาพคล่องจนทำให้บริษัทฯไม่สามารถปฏิบัติตามเงื่อนไขที่ระบุไว้ในสัญญาเงินกู้ต่างๆ
และปัจจุบันอยู่ในขั้นตอนการทำแผนฟื้นฟู กิจการ ดังนั้น
การดำรงอยู่ของกิจการจึงขึ้นอยู่กับความสำเร็จของแผนฟื้นฟูกิจการ

จำนวนหนี้สินที่มีผู้ยื่นคำขอรับชำระหนี้ในกระบวนการฟื้นฟูกิจการ
มีจำนวนที่สูงกว่ายอดคงเหลือตามบัญชีของบริษัทฯ ซึ่งบริษัทฯ
ได้ยื่นคัดค้านคำขอรับชำระหนี้ที่เห็นว่าไม่ถูกต้องต่อเจ้าพนักงานพิทักษ์ทรัพย์
จึงยังมิได้บันทึกจำนวนที่สูงกว่าดังกล่าวไว้ในบัญชี

งบการเงินของบริษัทย่อย 4 แห่ง ที่นำมารวมในงบดุลรวม
ประสบผลขาดทุนจากการดำเนินงานและมี ผลขาดทุนสะสมเป็นจำนวนมาก
แต่งบการเงินของบริษัทย่อยดังกล่าว ได้จัดทำขึ้นภายใต้หลักการดำเนินงานต่อเนื่อง

งบกำไรขาดทุนของบริษัทร่วม 2 แห่ง ที่นำมาบันทึกเงินลงทุนตามวิธีส่วนได้เสีย
ได้ผ่านการตรวจสอบโดย ผู้สอบบัญชีอื่น นอกจากนี้ บริษัทฯ
ยังไม่ได้บันทึกเงินลงทุนตามวิธีส่วนได้ในบริษัทร่วมอีกแห่งหนึ่ง เนื่องจากบริษัทฯ
ยังไม่ได้รับข้อมูลทางการเงินจากบริษัทร่วมดังกล่าว

สรุปรายงานของผู้สอบบัญชี ปี 2546

ผู้สอบบัญชีไมอาจแสดงความเห็นต่องบการเงินรวมของบริษัท เอ็ม ดี เอ็กซ์ จำกัด (มหาชน)
และบริษัทย่อย และเฉพาะของบริษัท เอ็ม ดี เอ็กซ์ จำกัด (มหาชน) ณ วันที่ 31 ธันวาคม 2546
เนื่องจากเหตุการณ์ดังต่อไปนี้

งบการเงินรวมของบริษัท เอ็ม ดี เอ็กซ์ จำกัด (มหาชน) และบริษัทย่อย
และงบการเงินเฉพาะบริษัท เอ็ม ดี เอ็กซ์ จำกัด (มหาชน) ณ วันที่ 31 ธันวาคม 2546
มีผลขาดทุนสะสมเป็นจำนวนมาก หนี้สินหมุนเวียนสูงกว่า สินทรัพย์หมุนเวียน
และมีหนี้สินรวมสูงกว่าสินทรัพย์รวม
ซึ่งเป็นเหตุให้เกิดข้อสงสัยเกี่ยวกับความสามารถในการดำเนินงานต่อเนื่องของบริษัท

งบการเงินของบริษัทย่อย 4 แห่งที่นำมารวมในงบดุลรวม ประสบผลขาดทุนจากการดำเนินงานและมี
ผลขาดทุนสะสมเป็นจำนวนมาก
แต่งบการเงินของบริษัทย่อยได้จัดทำขึ้นภายใต้หลักการดำเนินงานต่อเนื่อง

บริษัท ถูกกรมสรรพากรประเมินภาษีธุรกิจเฉพาะจากการขายอสังหาริมทรัพย์
รวมทั้งเบี้ยปรับและเงินเพิ่ม รวมเป็นจำนวนประมาณ 286.22 ล้านบาท
ซึ่งฝ่ายบริหารของบริษัทเชื่อว่าภาษีธุรกิจเฉพาะรวมทั้งเบี้ยปรับและ เงินเพิ่มดังกล่าวสูงเกินไป
ซึ่งบริษัทได้ยื่นอุทธรณ์ภาษีต่อคณะกรรมการอุทธรณ์ของกรมสรรพากรแล้ว

การที่เงินลงทุนในบริษัทร่วมแห่งหนึ่ง ยังไม่ได้ถูกนำมาบันทึกเงินลงทุนตามวิธีส่วนได้เสีย

  (ข) ตารางสรุปงบการเงินรวม

[]

[]

[][]

[]

[]

[]

(2) คำอธิบายและการวิเคราะห์ฐานะกา0รเงินและผลการดำเนินงาน

ผลการดำเนินงาน

จากการที่ภาวะเศรษฐกิจในหลายปีที่ผ่านมา เรียกได้ว่าอยู่ในช่วงของความตกต่ำ
เกิดภาวะความตึงตัวทางการเงินอย่างรุนแรงในระบบ
ส่งผลให้อำนาจซื้อของประชาชนลดลงเป็นอย่างมาก ธุรกิจต่างๆ
ล้วนได้รับผลกระทบกันอย่างทั่วหน้าผู้ประกอบการส่วนใหญ่ต้องพยายามดำเนินการทุกวิถีทางที่จะลดต้นทุนและค่าใช้จ่ายในการดำเนินงานลง
เพื่อประคับประคองให้ธุรกิจอยู่รอด ธุรกิจด้านอสังหาริมทรัพย์
เป็นหนึ่งในธุรกิจที่ได้รับผลกระทบมากที่สุด
เนื่องจากเป็นธุรกิจที่อิงอยู่กับภาวะเศรษฐกิจเป็นอย่างมาก
โดยเฉพาะอย่างยิ่งธุรกิจนิคมอุตสาหกรรม ถึงแม้บริษัทจะพยายามทุ่มเทความสามารถเป็นอย่างมาก
ในการปรับปรุงประสิทธิภาพในการทำงานในด้านต่างๆ โดยเฉพาะอย่างยิ่ง
ด้านการตลาดและการจัดจำหน่าย แต่ก็ไม่สามารถที่จะทำให้ภาวะการขายพื้นที่กระเตื้องขึ้นได้
รายได้จากการขายที่ดินจึงยังอยู่ในระดับต่ำ ในขณะที่ค่าใช้จ่ายยังอยู่ในระดับสูง
เนื่องจากรายจ่ายรายการใหญ่คือ ดอกเบี้ยจ่าย อย่างไรก็ตามในปี 2546
ซึ่งเป็นปีที่บริษัทเริ่มปฏิบัติตามแผนฟื้นฟูกิจการ
บริษัทได้มีการโอนทรัพย์สินหลักประกันเพื่อชำระหนี้ให้เจ้าหนี้มีประกัน
โอนที่ดินชำระหนี้ให้การนิคมอุตสาหกรรมแห่งประเทศไทย
และโอนหนี้สินบางส่วนและสินทรัพย์รองไปยังบริษัทเฉพาะกิจ
จึงทำให้ยอดหนี้สินลดลงและส่งผลให้ดอกเบี้ยจ่ายลดลงด้วย
นอกจากนั้นยังทำให้เกิดผลกำไรขึ้นอีกด้วย

ฐานะการเงิน

การปฏิบัติตามแผนฟื้นฟูกิจการตามที่กล่าวไว้ข้างต้น ทำให้ยอดสินทรัพย์ของบริษัทลดลง
ในทำนองเดียวกันก็ทำให้หนี้สินลดลงด้วย อย่างไรก็ตามการที่บริษัทมีกำไรจากการปรับโครงสร้างหนี้
และการบันทึกดอกเบี้ยจ่ายที่ลดลงได้ส่งผลให้ยอดขาดทุนสะสมลดลง และส่วนของผู้ถือหุ้นเพิ่มขึ้น